122.   ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ    ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ  ΔΗΜΟΣΙΩΝ ΕΡΓΩΝ Αριθ. Δ17α/07/27/Φ.2.3. της 21/21 Σεπτ. 1993 (ΦΕΚ Β' 731) Καθορισμός τρόπου διαχείρισης, κατανομής και διάθεσης των εισπραττομένων ποσών υπέρ των διπλωματούχων μηχανικών μονίμων και συμβασιούχων του Δημοσίου, ΝΠΔΔ και ΟΤΑ (άρθρ. 27, παρ. 34 έως 37, του Νόμ. 2166/93). Έχοντας υπόψη τις διατάξεις: 1.Των παρ. 34, 35, 36 και 37 του άρθρ. 27 του Νόμ. 2166/93 (ΦΕΚ Α' 137) 2.Του άρθρ. 9 του Νόμ. 2085/92 και την κατ’ εξουσιοδότηση αυτού εκδοθείσα ΚΥΑ, με αριθ. πρωτ. ΔΙΔΑΔ/Φ50/265/29847/30.10.92. 3.Των παρ. 9 και 10 του άρθρ. 7 του Νόμ. 2326/40. 4.Του άρθρ. 27 του Νόμ. 2081/92 (ΦΕΚ Α' 154). 5.Της απόφ. Δ17α/04/26/Φ.2.3./10.9.1993 του Υπουργού ΠΕΧΩΔΕ, αποφασίζουμε: 1.Εγκρίνουμε την κατανομή των εισπραττομένων χρηματικών ποσών (πόρος) που προβλέπουν οι διατάξεις της παρ. 34 του άρθρ. 27 του Νόμ. 2166/93 και συγκεντρώνονται στον έντοκο λογαριασμό με αριθ. 040/540107/30, που τηρείται στην Εθνική Τράπεζα της Ελλάδος με την απόφ. Δ17α/04/26/Φ.2.3./10.9.93 του Υπουργού ΠΕΧΩΔΕ, ως ακολούθως, σύμφωνα με τις διατάξεις της παρ. 35 του ίδιου άρθρου: α)Ποσοστό 70% του πόρου, ισόποσα σε όλους τους  διπλωματούχους   μηχανικούς   ΑΕΙ,  υπαλλή(Μετά τη σελ. 212,366(α) Σελ. 212,367 Τεύχος 1229-Σελ.53 Ταμείο Συντάξεων Μηχανικών και Εργοληπτών 23.Γ.δ.120-122 λους μονίμους και συμβασιούχους του Δημοσίου, ΝΠΔΔ και ΟΤΑ, εκτός εκείνων που υπάγονται στις κατωτέρω περίπτ. (β) και (γ). β)Ποσοστό 15% του πόρου ισόποσα σε όλους τους διπλωματούχους μηχανικούς ΑΕΙ, υπαλλήλους μονίμους και συμβασιούχους του Δημοσίου, ΝΠΔΔ και ΟΤΑ, που υπηρετούν σε προβληματικές περιοχές, σύμφωνα με τα οριζόμενα στην ΚΥΑ με αριθ. ΔΙΔΑΔ /Φ50/265/29847/30.10.92. Το ύψος του χρηματικού ποσού που θα λάβει έκαστος εκ των δικαιούχων της περιπτώσεως αυτής, δεν δύναται να υπερβαίνει το διπλάσιο εκείνου που προκύπτει κάθε φορά για την περίπτ. (α) της παρούσας παραγράφου. γ)Ποσοστό 15% του πόρου ισόποσα σε όλους τους διπλωματούχους μηχανικούς ΑΕΙ, υπαλλήλους μονίμους και συμβασιούχους του Δημοσίου, ΝΠΔΔ και ΟΤΑ, για τους οποίους έχει καθορισθεί, με απόφαση του αρμόδιου καθ’ ύλην Υπουργού, ότι κατέχουν θέση αυξημένης υπευθυνότητας, όπως προβλέπεται στην παρ. 35, εδάφ. γ του άρθρ. 27 του Νόμ. 2166/93. Το σύνολο των δικαιούχων της περιπτώσεως αυτής δεν μπορεί να υπερβαίνει ποσοστό 10% του συνόλου των υπηρετούντων διπλωματούχων μηχανικών στο Δημόσιο, στα ΝΠΔΔ και στους ΟΤΑ, σύμφωνα με το εδαφ. (γ) της παρ. 35 του άρθρ. 27 του Νόμ. 2166/93. Το ύψος του χρηματικού ποσού που θα λάβει έκαστος εκ των δικαιούχων της περιπτώσεως αυτής, δεν δύναται να είναι μεγαλύτερο του διπλάσιου και ημίσεως, εκείνου που προκύπτει κάθε φορά για την περίπτ. (α) της παρούσας παραγράφου. 2.Ορίζουμε το ΤΣΜΕΔΕ, ως φορέα διακίνησης και απόδοσης στους δικαιούχους διπλωματούχους μηχανικούς ΑΕΙ, υπαλλήλους μονίμους και συμβασιούχους του Δημοσίου, ΝΠΔΔ και ΟΤΑ των αντιστοιχούντων σ’ αυτούς, σύμφωνα με την ανωτέρω κατανομή, ποσών,δεδομένου ότι ο φορέας αυτός διαθέτει την σχετική οργάνωση (στελέχωση, δίκτυο υποκαταστημάτων), εμπειρία (αποστολή συντάξεων στους μηχανικούς) και αποτελεί τον συνδετήριο κρίκο, ως ασφαλιστικός φορέας, όλων των διπλωματούχων μηχανικών ΑΕΙ, υπαλλήλων μονίμων και συμβασιούχων του Δημοσίου, ΝΠΔΔ και ΟΤΑ. Σελ.212,368 Τεύχος 1229-Σελ.54 Για τις παρεχόμενες από το ΤΣΜΕΔΕ υπηρεσίες διακίνησης και απόδοσης των ποσών στους δικαιούχους εγκρίνεται η παρακράτηση ποσού που αντιστοιχεί σε ποσοστό 2% (δύο επί τοις εκατόν), πλέον των τραπεζικών προμηθειών και κρατήσεων, επί του συνολικά εισπραττόμενου κι διανεμόμενου κάθε φορά πόρου, σύμφωνα με τις διατάξεις του τελευταίου εδαφίου της παρ. 35 του άρθρ. 27 του Νόμ. 2166/93. 3.Για τις ανάγκες εφαρμογής της παρούσης απόφασης οι διπλωματούχοι μηχανικοί ΑΕΙ, υπάλληλοι μόνιμοι και συμβασιούχοι του Δημοσίου, ΝΠΔΔ και ΟΤΑ κατατάσσονται υποχρεωτικά σε μία από τις περιπτώσεις της παρ. 1 της παρούσης. Ειδικότερα, στην δεύτερη περίπτωση κατατάσσονται εκείνου που υπηρετούν αποδεδειγμένα, με βεβαίωση της οικείας Δ/νσης Διοικητικού ή της αντίστοιχης υπηρεσίας ΝΠΔΔ και ΟΤΑ, στις προβληματικές περιοχές που αναφέρονται στην απόφ. ΔΙΔΑΔ/Φ50/265/29847/30.10.92. Στην τρίτη περίπτωση κατατάσσονται οι υπάλληλοι εκείνοι για τους οποίους έχει καθορισθεί, με απόφαση του αρμόδιου καθ’ ύλην Υπουργού, ότι κατέχουν θέση αυξημένης υπευθυνότητας, όπως προβλέπεται στην παρ. 35, εδάφ. γ', του άρθρ. 27 του Νόμ. 2166/93. Όλοι οι υπόλοιποι διπλωματούχοι μηχανικοί, που δεν εμπίπτουν στις περίπτ. (β) και (γ), κατατάσσονται υποχρεωτικά στην περίπτ. (α). Οι μηχανικοί υπάλληλοι, για τους οποίους συντρέχουν λόγοι ταυτόχρονης κατάταξής τους στις περίπτ. (β) και (γ), κατατάσσονται υποχρεωτικά στην περίπτ. (γ) και το ύψος του χρηματικού ποσού που θα λάβει έκαστος εξ αυτών δεν μπορεί να υπερβαίνει το τριπλάσιο εκείνου που προκύπτει κάθε φορά για την περίπτ. (α). Οίκοθεν νοείται ότι κάθε φορά που ο διπλωματούχος μηχανικός μεταπίπτει σε άλλη κατηγορία κατάταξης ή μεταβάλλεται η υπηρεσιακή του κατάσταση π.χ. είτε λόγω μετακίνησης, είτε λόγω κατοχής θέσης αυξημένης υπευθυνότητας ή και το αντίθετο, είτε συνταξιοδοτείται, η Δ/νση Διοικητικού του Υπουργείου ή η αντίστοιχη υπηρεσία του ΝΠΔΔ ή του ΟΤΑ, που υπηρετεί ο υπάλληλος οφείλει να κοινοποιήσει την σχετική απόφαση στον φορέα διακίνησης και απόδοσης του εισπραττόμενου πόρου (ΤΣΜΕΔΕ). 23.Γ.δ.122 Ταμείο Συντάξεων Μηχανικών και Εργοληπτών 4.Ορίζουμε ότι οι διπλωματούχοι μηχανικοί ΑΕΙ, υπάλληλοι μόνιμοι και συμβασιούχοι του Δημοσίου, ΝΠΔΔ και ΟΤΑ δικαιούνται τα αντιστοιχούντα σε αυτούς ποσά, σύμφωνα με την ανωτέρω κατάταξη, από την 1.10.1993. Η καταβολή των αναλογούντων σ’ αυτούς ποσών θα γίνεται ανά δίμηνο με διαδικασία και μεθοδολογία που θα κριθεί προσφορότερη από το ΤΣΜΕΔΕ και με βάση τους πίνακες κατάταξης των υπαλλήλων, οι οποίοι θα συντάσσονται από τις βεβαιώσεις του τόπου υπηρεσίας των υπαλλήλων και τις υπουργικές αποφάσεις, σε περίπτωση που διπλωματούχοι μηχανικοί κατέχουν θέσεις αυξημένης υπευθυνότητας, που θα κοινοποιούνται στο ΤΣΜΕΔΕ από Δ/νσεις Διοικητικού των υπουργείων ή τις αντίστοιχες υπηρεσίες των ΝΠΔΔ και ΟΤΑ. Η πρώτη καταβολή ποσών στους δικαιούχους θα γίνει μετά την συγκέντρωση ποσού 100.000.000 δραχμών στον έντοκο λογαριασμό με αριθ. 040/540107/30 που τηρείται στην ΕΤΕ. Για την πρώτη εφαρμογή της παρούσης οι Δ/σεις Διοικητικού των Υπουργείων και οι αντίστοιχες υπηρεσίες των ΝΠΔΔ και των ΟΤΑ θα αποστείλουν στο ΤΣΜΕΔΕ καταστάσεις που θα περιέχουν τα κατωτέρω στοιχεία των υπαλλήλων διπλ. μηχανικών. ΥΠΗΡΕΣΙΑ:Αναγράφεται η ονομασία της υπηρεσιακής μονάδας που υπηρετεί ο διπλ. μηχανικός. ΕΔΡΑ:Συμπληρώνεται η έδρα και αναγράφεται ΝΑΙ εάν η υπηρεσία έχει έδρα στις περιοχές που καθορίζονται με την ΚΥΑ ΔΙΔΑΔ/Φ50/265/2 9847/ 30.10.92. ΟΝΟΜΑΤΕΠΩΝΥΜΟ:Αναγράφονται με ευανάγνωστα και κεφαλαία γράμματα τα πλήρη στοιχεία του υπαλλήλου (ονοματεπώνυμο, πατρώνυμο ή όνομα συζύγου κ.τ.λ.). Δ/ΝΣΗ ΚΑΤΟΙΚΙΑΣ:Αναγράφεται η πλήρης ταχυδρομική διεύθυνση της κατοικίας του υπαλλήλου (οδός, αριθμός, ΤΑΧΥΚΩΔ). ΚΛΑΔΟΣ:Αναγράφεται η ειδικότητα του διπλ. μηχανικού. ΤΣΜΕΔΕ:Αναγράφεται το υποκατάστημα του ΤΣΜΕΔΕ που αποδίδονται οι κρατήσεις του διπλ. μηχανικού. 5.Το ποσό από τον εισπραττόμενο πόρο, που θα παραμένει αδιάθετο από την ανά δίμηνο απόδοση στους δικαιούχους, αναδιανέμεται στην επόμενη περίοδο. Λεπτομέρειες για τη διαδικασία συλλογής των τυχόν επί πλέον απαραιτήτων για την εφαρμογή της παρούσης στοιχείων και τη μεθοδολογία καταβολής των ποσών στους δικαιούχους μπορεί να καθοριστούν με απόφαση του Δ.Σ. του ΤΣΜΕΔΕ. 6.Από την εφαρμογή της παρούσης αποφάσεως δεν προκαλείται άμεση δαπάνη εις βάρος του τακτικού προϋπολογισμού. 